‘સેલ્ફી’ શબ્દથી હાલ કોઈ વ્યક્તિ અજાણ નહીં હોય. જોકે આ શબ્દનો સૌપ્રથમ ઉપયોગ ૨૦૦૨માં ઓસ્ટ્રેલિયાની એક ઇન્ટરનેટ ફોરમમાં કરવામાં આવ્યો હતો. સેલ્ફ સર્વિસ સાયન્સ ફોરમ તરીકે ઓળખાતી આ ફોરમમાં નથાન હોપ નામના યુવાને પોતાની સમસ્યા વર્ણવી હતી. દારૂ પીધા પછી તે પડી જતાં તેના હોઠમાં ઈજા થઈ હતી. આ ઈજા બતાવવા તેણે પોતે જ હોઠનો ફોટોગ્રાફ લીધો હતો, ત્યારે તો ફ્રન્ટ કેમેરાનો જમાનો ન હોવાથી રિઅર કેમેરાથી જેવો-તેવો ફોટો પોસ્ટ કર્યો હતો.